**งานสืบสานวิถีพุทธเนื่องในวันมาฆบูชา 2559**

 ต่อจากนี้ไป ขอเชิญรับฟังไทยคู่ฟ้า ครับ

รัฐบาลร่วมกับหน่วยงานภาคเอกชนและเครือข่ายชาวพุทธ จัดงานสืบสานวิถีพุทธเนื่องในวันมาฆบูชา ในระหว่างวันที่ 16 - 22 ก.พ. 2559 ณ วัดหรือศาสนสถานที่แต่ละจังหวัดกำหนด เพื่อส่งเสริมให้ประชาชนปฏิบัติตนเป็นพุทธศาสนิกชนที่ดี โดยในส่วนกลางจัดกิจกรรมที่มณฑลพิธีท้องสนามหลวงภายใต้ชื่องาน “พุทธอุทยานเวฬุวัน เพ็ญเดือนมาฆะ” จำลองป่าไผ่เวฬุวันสมัยพุทธกาล ที่มีพระภิกษุจำนวน 1,250 รูป เข้าเฝ้าสมเด็จพระสัมมาสัมพุทธเจ้าอย่างพร้อมเพรียงกัน นอกจากนี้ ยังมีกิจกรรมล่องเรือเจ้าพระยา สายนทีแห่งศรัทธา อิ่มบุญสุขใจ ไหว้พระ 9 วัดทางน้ำ เช่น วัดราชสิงขร วัดวรจรรยาวาส วัดยานนาวา วัดกัลยาณมิตร วัดอรุณราชวราราม วัดระฆังโฆสิตาราม วัดคฤหบดี วัดเทวราชกุญชร และวัดราชาธิวาสวิหาร ทั้งนี้ ผู้ที่สนใจสามารถเข้าร่วมกิจกรรมล่องเรือโดยไม่เสียค่าใช้จ่ายได้ในระหว่างวันที่ 20 - 22 ก.พ. 2559 ตั้งแต่เวลา 08.30 - 16.30 น. ณ บริเวณท่าเรือทั้ง 9 วัด

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี